ທ່ານນາຍົກລັດຖະມົນຕີ ຫງວຽນເຕີນຢູງ ແລະ ທ່ານນາຍົກລັດຖະມົນຕີ HunSen ເຂົ້າຮ່ວມພິທີເປີດສະຫລອງເສົາ ຫລັກໝາຍຊາຍແດນ
ຍົກລັດຖະມົນຕີ ຫວຽດນາມ ຫງວຽນເຕີນຢູງ ແລະ ນາຍົກລັດຖະມົນຕີ ກຳປູເຈຍ Hun Sen ເຂົ້າຮ່ວມພິທີ. ພາບ:VTV
ຕອນເຊົ້າວັນທີ 26/12, ລັດຖະບານ ສອງປະເທດ ຫວຽດນາມ ແລະ ກຳປູເຈຍ ໄດ້ສົມທົບກັນຈັດຕັ້ງພິທີເປີດສະຫລອງເສົາຫລັກໝາຍຊາຍແດນເລກທີ 30 ຢູ່ ເສັ້ນຊາຍແດນຂຶ້ນກັບສອງແຂວງ ຢາລາຍ ຂອງຫວຽດນາມ ແລະ ແຂວງ Ratanakiri ຂອງກຳປູເຈຍ. ເຂົ້າຮ່ວມພິທີ ມີທ່ານນາຍົກລັດຖະມົນຕີ ຫວຽດນາມ ຫງວຽນເຕີນຢູງ ແລະ ນາຍົກລັດຖະມົນຕີ ກຳປູເຈຍ Hun Sen ພ້ອມກັບຜູ້ຕາງຫນ້າບັນດາກະຊວງ, ຂະແຫນງການ, ທ້ອງຖິ່ນຕ່າງໆ ແລະ ປະຊາຊົນຢູ່ເຂດຊາຍແດນສອງປະເທດ. ພິທີເປີດສະຫລອງເສົາຫລັກໝາຍເລກທີ 30 ຖືກຈັດຂຶ້ນຕາມພິທີການຂັ້ນສູງຂອງສອງລັດ ຫວຽດນາມ ແລະ ກຳປູເຈຍ.
ກ່າວຄຳເຫັນນະພິທີ, ທ່ານນາຍົກລັດຖະມົນຕີ ຫງວຽນເຕີນຢູງ ຢືນຢັນ: ສາຍພົວພັນຖານບ້ານໃກ້ເຮືອນຄຽງ, ມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານ ລະຫວ່າງສອງປະເທດ ຫວຽດນາມ ແລະ ກຳປູເຈຍ ໄດ້ ແລະ ພວມໄດ້ຮັບການປັບປຸງ ແລະ ພັດທະນາຢ່າງບໍ່ຢຸດຢັ້ງ. ເຫດການນີ້ສ້າງເງື່ອນໄຂໃຫ້ວຽກງານຄຸ້ມຄອງຊາຍແດນ, ຊຸກຍູ້ການພົວພັນແລກປ່ຽນ, ຮ່ວມມືໃນບັນດາຂົງເຂດ, ເປັນຕົ້ນແມ່ນເສດຖະກິດ, ການຄ້າ, ການລົງທຶນ, ການທ່ອງທ່ຽວ ລະຫວ່າງສອງແຂວງ ຢາລາຍ ແລະ Ratanakiri ເວົ້າສະເພາະ ແລະ ສອງປະເທດ ຫວຽດນາມ ແລະ ກຳປູເຈຍ ເວົ້າລວມ. ທ່ານນາຍົກລັດຖະມົນຕີ ຫງວຽນເຕີນຢູງ ເນັ້ນຫນັກວ່າ:
“ເສົາຫລັກໝາຍເລກທີ 30 ແມ່ນກິດຈະກຳສວຍງາມນອນໃນດ່ານຊາຍແດນສາກົນ ເລ້ແທງ - Oyadav ຈະເປັນສະຖານທີ່ດຶງດູດປະຊາຊົນສອງປະເທດ, ແຂກທ່ອງທ່ຽວສາກົນມາຢ້ຽມຢາມ ແລະ ເຂົ້າໃຈກ່ຽວກັບຄວາມສາມັກຄີ, ມິດຕະພາບທີ່ເປັນມູນເຊື້ອລະຫວ່າງສອງປະເທດ.”
ທ່ານນາຍົກລັດຖະມົນຕີ ກຳປູເຈຍ Hun Sen ຢືນຢັນວ່າ:
“ການກໍ່ສ້າງສຳເລັດເສົາຫລັກໝາຍ ຈະປະກອບສ່ວນອັນໃຫຍ່ຫລວງເຂົ້າໃນການເຮັດໃຫ້ເຂດຊາຍແດນລະຫວ່າງສອງປະເທດເປັນເຂດສັນຕິພາບ, ມິດຕະພາບ, ການຮ່ວມມື ແລະ ພັດທະນາຮອບດ້ານ, ຮັບໃຊ້ຊີວິດການເປັນຢູ່ສະຫງົບສຸກຂອງປະຊາຊົນສອງປະເທດ.”
(ແຫຼ່ງຄັດຈາກ VOV)